मैले माथी नै भनि हालें, विकल्प भएको कुरामा म चन्दा उठाउन जरुरि ठान्दिन । मेरा लागि यो त्यस्तै चिज हो किनकि बेलायतमा समुदायका लागि सरकारले नै हेर्छ । तुरुन्तै नहेर्ला तर केहि समय प्रयास गर्ने हो भने अवश्य हेर्छ । अनि यो कुरा मैले धेरै पहिले देखि नै भन्दै आएको छु । हामीलाइ जे कुरा पनि तातै खाउँ जल्दै मरौं गर्न पर्छ । त्यसो गर्ने हो भने ब्यबसायीहरु जसले नेपाली तथा अन्य समुदायबाट पैसो आर्जन गर्नु हुन्छ तपाईंहरुलेनै गर्दा वेश हुन्छ । तपाईंलेनै तलव दिने मान्छे संग वा म जस्ता निश्चित बजेटमा चल्नपर्ने अवकाश प्राप्त व्यक्तिलाइ दवाव दिनु विवेकपूर्ण हुँदैन । कसैको गोजीमा छ भने उसले जति दिन्छ त्यति लाइ नै आभार व्यक्त गर्नुस । थोरै भनेर धेरैका लागि दवाव नदिनुस् ।
